SCC บวก 2% ลุ้นรับปันผลสูง โบรกฯเชียร์ซื้อเป้า 500 บ. ชี้ราคาสะท้อนปัจจัยลบไปแล้ว
SCC บวก 2% ลุ้นรับปันผลสูง โบรกฯเชียร์ซื้อเป้า 500 บ. ชี้ราคาสะท้อนปัจจัยลบไปแล้ว ล่าสุด ณ เวลา 15.22 น. อยู่ที่ 436 บาท บวก 10 บาท หรือ 2.35% สูงสุดที่ 438 บาท ต่ำสุดที่ 426 บาท ด้วยมูลค่าซื้อขาย 912.78 ล้านบาท
17 ม.ค. 2562

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด (มหาชน) หรือ SCC ล่าสุด ณ เวลา 15.22 น. อยู่ที่ 436 บาท บวก 10 บาท หรือ 2.35% สูงสุดที่ 438 บาท ต่ำสุดที่ 426 บาท ด้วยมูลค่าซื้อขาย 912.78 ล้านบาท

ทั้งนี้ บล.บัวหลวง ระบุในบทวิเคราะห์ ประเมินราคาเป้าหมาย 500 บาท/หุ้น โดยเชื่อว่าตลาดได้รับรู้ถึงผลขาดทุนของสินค้าคงคลังที่จะกดดันกำไรในไตรมาส 4/61 แล้ว ในมุมมองของบล.บัวหลวง กำไรหรือขาดทุนจากสินค้าคงคลังเป็นเหตุการณ์ที่เกิดขึ้นชั่วครั้งชั่วคราว แต่ไม่ได้ส่งผลกระทบต่อความสามารถในการทำกำไรของบริษัทในระยะยาวอย่างมีสาระสำคัญ
นอกจากนี้ด้วยอัตราผลตอบแทนเงินปันผลปัจจุบันอยู่ในระดับน่าสนใจ จึงไม่คิดว่าราคาหุ้นจะปรับตัวลงจากผลประกอบการที่อ่อนแอในไตรมาส 4/61 ยังคงคำแนะนำ “ซื้อ” 